
Müügilepingu sõlmimise tähtaja pikendamine
(kinnistu Võidu 17C, Narva)
1. Asjaolud ja menetluse käik

Narva Linnavalitsuse 22.10.2008 korraldusega nr 1364-k kinnitati OÜ VENTKLAPP linnavara – kinnistu aadressil Võidu 17C, Narvas, katastritunnus 51101:005:0044, maa sihtotstarve – 100% ärimaa, pindala 334 m2, mille reaalosaks on ühekorruseline hoone üldpinnaga 214,4 m2, ostjaks hinnaga 640 000 krooni.
OÜ VENTKLAPP taotlusel võeti vastu  Narva Linnavalitsuse 19.11.2008 korraldus nr 1494-k Narva Linnavalitsuse 22.10.2008 korralduse nr 1364-k „Ostja kinnitamine (kinnistu Võidu 17C, Narva)” muutmise kohta, millega lubati OÜ-l VENTKLAPP tasuda vara müügihind järelmaksuga.

OÜ VENTKLAPP tasus 17.12.2008 vastavalt eelnimetatud korraldusele 256 000 krooni, mis teeb koos tagatisrahaga 64 000 krooni kokku 320 000 krooni ehk 50% vara müügihinnast. 
18.12.2008 pöördus OÜ VENTKLAPP Narva Linnavalitsuse poole taotlusega pikendada müügilepingu sõlmimise tähtaega kuni 01.04.2009. Taotlust põhjendatakse sellega, et firma on sattunud rahalistesse raskustesse laenu- ja liisingumaksete, maksude ning tarnijatele materjalide eest tasumisel, mistõttu tal on tekkinud debitoorne võlgnevus.
OÜ VENTKLAPP taotlusel tagastas Linnavara- ja Majandusamet 22.12.2008 osaühingule viimase poolt tasutud 256 000 krooni.

Taotluse esitamise ajal kehtinud „Linnavara võõrandamise korra” punkti 49 kohaselt võis linnavalitsus ostja põhjendatud taotlusel kehtestada oma õigusaktiga müügilepingu sõlmimiseks või müügihinna tasumiseks lisatähtaja, mis ei tohi olla pikem kui 1 (üks) kuu.
OÜ VENTKLAPP taotlus oli arutusel Narva Linnavalitsuse 21.01.2009 istungil (protokoll nr 1), kus otsustati:

1. Pidada võimalikuks rahuldada OÜ VENTKLAPP taotlus müügilepingu sõlmimise tähtaja pikendamiseks kuni 01.04.2009.
2. Arvesse võttes Eesti praegust majandusolukorda ning asjaolu, et taolisi pöördumisi võib edaspidi esineda veel, teha Linnavara- ja Majandusametil kiiremas korras muudatused „Linnavara võõrandamise korra” punktis 49, asendades sõnad „ei tohi olla pikem kui 1 (üks) kuu” sõnadega „ei tohi olla pikem kui 12 (kaksteist) kuud”.
3. Pärast Narva Linnavolikogu poolt „Linnavara võõrandamise korra” muutmise määruse vastuvõtmist esitada Linnavara- ja Majandusametil Narva Linnavalitsuse istungile korralduse vastuvõtmiseks küsimus OÜ-le VENTKLAPP Narva linnalt omandatava vara – kinnistu aadressil Võidu 17c, Narvas, müügilepingu sõlmimise tähtaja pikendamiseks. 
29.01.2009 võeti vastu Narva Linnavolikogu määrus nr 4 „Narva Linnavolikogu 09.06.2005 määruse nr 18/56 „Linnavara võõrandamise kord” muutmine”, millega muudeti muuhulgas „Linnavara võõrandamise korra” punkti 49 müügilepingu sõlmimise tähtaja pikendamise osas.
2. Õiguslikud alused

Narva Linnavolikogu 09.06.2005 määrusega nr 18/56 kinnitatud “Linnavara võõrandamise korra” punkti 49 kohaselt linnavalitsus võib ostja põhjendatud taotlusel kehtestada oma õigusaktiga müügilepingu sõlmimiseks või müügihinna tasumiseks lisatähtaja, mis ei tohi olla pikem kui 12 (kaksteist) kuud.
3. Otsus

3.1. Kehtestada Osaühingule VENTKLAPP (registrikood 10108589, asukoht Peetri 3, Narva), kes on kinnitatud  linnavara – kinnistu aadressil Võidu 17C, Narvas, katastritunnus 51101:005:0044, maa sihtotstarve – 100% ärimaa, pindala 334 m2, mille reaalosaks on ühekorruseline hoone üldpinnaga 214,4 m2, ostjaks, müügilepingu sõlmimise tähtajaks 01.04.2009 .

4. Rakendussätted
4.1. Narva Linnavalitsuse Linnavara- ja Majandusametil teha käesolev korraldus teatavaks OÜ-le VENTKLAPP.
4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.
4.3. Käesolev korraldus jõustub seaduses sätestatud korras.

